**OBRALOŽENJE**

**ZA IZMJENU I DOPUNE TROGODIŠNJEG PROGRAMA IMUNIZACIJE, SEROPROFILAKSE I KEMOPROFILAKSE ZA POSEBNE SKUPINE STANOVNIŠTVA I POJEDINCE POD POVEĆANIM RIZIKOM OD: TUBERKULOZE, HEPATITISA A I B, BJESNOĆE, ŽUTE GROZNICE, KOLERE, TRBUŠNOG TIFUSA, TETANUSA, MALARIJE, STREPTOKOKNE BOLESTI, HAEMOPHILUS INFLUENZAE – INVAZIVNE BOLESTI, MENINGOKOKNE BOLESTI, HPV INFEKCIJE I BOLESTI COVID-19 UZROKOVANE VIRUSOM SARS-COV-2 U 2019.-2021. GODINI**

U Trogodišnjem programu imunizacije, seroprofilakse i kemoprofilakse za posebne skupine stanovništva i pojedince pod povećanim rizikom od: tuberkuloze, hepatitisa A i B, bjesnoće, žute groznice, kolere, trbušnog tifusa, tetanusa, malarije, streptokokne bolesti, haemophilus influenzae – invazivne bolesti, meningokokne bolesti i HPV infekcije u 2019.-2021. godini, KLASA: 011-02/18-02/43, URBROJ: 534-02-1-1/6-18-14, od 16. srpnja 2018. godine, mijenja se naziv te se isti dopunjuje u vezi provedbe imunizacije protiv gripe kao i odredbama u vezi cijepljenja protiv bolesti COVID-19 uzrokovane virusom SARS-CoV-2.

Javno savjetovanje se provodi u trajanju od 7 dana s obzirom da se cijepljenje odvija kontinuirano tijekom cijele godine te je isti potrebno donijeti najkasnije do kraja ove godine. Isto je važno zbog zaštite zdravlja od zaraznih bolesti osoba kojima je cjepivo namijenjeno, a primarno vezano za zadnje dostupne podatke prema kojima se planirana dostava prvih cjepiva protiv bolesti COVID-19 uzrokovana virusom SARS-CoV-2 očekuje krajem prosinca ove godine, odnosno početkom siječnja slijedeće godine. Stoga je nužno žurno izmijeniti i dopuniti predmetni program uz navedene odredbe. Isto je neophodno radi pripreme i provedbe cijepljenja u 2021. godini koje će uključivati i mogućnost cijepljenja protiv bolesti COVID-19 uzrokovane virusom SARS-CoV-2. S obzirom da je Odluka o proglašenju epidemije bolesti COVID-19 uzrokovane virusom SARS-CoV-2, koju je ministar zdravstva donio je 11. ožujka 2020. godine, na snazi od izuzetne je važnosti pravovremeno osigurati zaštitu zdravlja populacije cijepljenjem protiv ove bolesti te je stoga u cilju zaštite javnozdravstvenog interesa i trajanje e-savjetovanja skraćeno.